Leonora Vicuña

Leonora Magdalena Vicuña Navarro (Santiago, 1952ko abenduaren 11) argazkilari txiletarra da. Bere lanean, gehienetan, irudiak pigmentu eta koloretako arkatzekin koloreztatzen ditu zuri-beltzeko argazkien gainean. Poesian, zineman eta animazioan ere aritu izan da, eta Grupo 8 kolektibo  artistikoko partaidea da. Talde horretako kide dira, besteak beste, Paz Errázuriz, Alexis Díaz, Claudio Pérez, Miguel Navarro, Javier Godoy, Álvaro Hoppe eta Alejandro Wagner.

 Biografia 
Bere gurasoak Jose Miguel Vicuña Lagarrigue eta Eliana Navarro Barahona idazleak izan ziren. Leonorak Antropologia ikasi zuen  Sorbonako Unibertsitatean; argazkilaritza Santiagon, Txileko Arte Argazki Eskolan; eta, berriz ere Parisen, ikus-entzunezko eta multimedia errealizazioa Réalisation Audiovisuelle-ko École d’Études Supérieures de Réalisation Audiovisuelle-n.

Bere lanak Txileko eta Frantziako herri-kultura izan du inspirazio-iturri, bertatik berreskuratu baititu «1970eko eta 1980ko hamarkadetako Santiagoko bohemiako eszenak, hango tabernetako mundu ilun eta dekadentea eta Parisko hiri-irudiak»; gainera, kulturartekotasunari emakumearen ikuspegitik hurbildu zaio.

1981ean, Asociación de Fotógrafos Independientes (Argazkilari Independenteen Elkartea - AFI) elkartearen sortzaileetako bat izan zen. AFI elkarteak Txileko herri eta hirietakoko bizi-baldintzen eta diktadura militarraren aurkako protesten argazkiak banatzeko lan egin zuen. Kultur kudeatzaile gisa ere jardun zuen, artista gazteen topaketak antolatuz.    

Vicuñak animazio-film laburren editore gisa lan egin du, eta baita luzemetraietan ere, adibidez, 1990eko Alejandro Jodorowskyren "The Rainbow Thief" filmean.   

2001 eta 2006 artean Araucanía eskualdean bizi izan zen eta bertan Temucoko zenbait unibertsitatetan argazkilaritza eta multimedia arte eskolak eman zituen. 2011n, Santiagoko Alberto Hurtado Unibertsitate pribatuko Kazetaritza Eskolan argazkilaritza irakasgaia ematen hasi zen.

 Erakusketak 
Bere ibilbidean bakarkako eta taldekako zenbait erakusketatan parte hartu du Txilen, Ameriketako Estatu Batuetan eta Europan. Haien artean, ondokoak aipa daitezke:

 Seis Visiones, Colectiva de Fotógrafos Chilenos (1984)
 J'aime la France (1994)
 6 Visiones (1994) Txileko Arte Ederren Museo Nazionalean
 Relatos Breves (2003), Txileko Arte Ederren Museo Nazionalean
 Paris Flash (1996), Santiagoko Arte Garaikidearen Museoan
 Bares y garzones: Un homenaje visual, exposición y CD Roms (2002), Txileko Museo Historiko Nazionalean
 Nehuen: Maputxe Power (2005), Denverreko Ameriketako museoan
 Quotidiens (2010), Rabateko (Maroko) Argazkigintzaren XIV. Areto Nazionala
 Domus Aural: Leonora Vicuña y Jorge Olave (2011), Santiagoko 'Estación Mapocho' Kultura Gunean

 Esker onak 
 2003an, Premio Altazor de las Artes Nacionales sarirako izendapena, argazkigintza kategorian, Bares y garzones: un homenaje visual lanagatik
 2004an, Premio Altazor de las Artes Nacionales sarirako izendapena, argazkigintza kategorian, aurkeztutako Relatos Breves erakusketako lanagatik 
 2010ean, Helen Hughes eta Kena Lorenzinirekin batera, Premio Altazor de las Artes Nacionales saria, argazkigintza kategorian, Visible/Invisible lanagatik
 2012an,, Jorge Olaverekin batera Premio Altazor de las Artes Nacionales sarirako izendapena, argazkigintza kategorian, Domus aural lanagatik

 Erreferentziak 

 Kanpo estekak 
 Visible / Invisible. Tres fotógrafas durante la dictadura militar en Chile. Haroldo, la Revista del Conti
 Leonora Vicuña: Carrusel de Melancolías. ARTISHOCK
 La fotógrafa chilena Leonora Vicuña entrevistada por Jordi batallé en los estudios de RFI
 Leonora Vicuña, Artistas Visuales Chilenos
 Fotógrafa Leonora Vicuña: “La censura es algo que está constantemente en la creación”, Cultura Veintiuno

Kategoria:Parisko Unibertsitateko ikasleak
Kategoria:Gizabanako biziak
Kategoria:1952ko jaiotzak
Kategoria:Emakumea
Kategoria:Emakume argazkilariak
Kategoria:Txileko emakumeak